NÁVRH
UZNESENIE VLÁDY SLOVENSKEJ REPUBLIKY
č. 
z 

k správe o stave bezpečnosti a ochrany zdravia pri práci, vývoji pracovnej úrazovosti, chorôb z povolania a iných poškodení zdravia z práce v Slovenskej republike v roku 2002

Číslo materiálu:		
Predkladateľ:	minister práce, sociálnych vecí a rodiny	
Vláda
A.	berie na vedomie
A.1  správu o stave bezpečnosti a ochrany zdravia pri práci, vývoji pracovnej úrazovosti, chorôb z povolania a iných poškodení zdravia z práce v Slovenskej republike v roku 2002;
B.	ukladá
ministrovi práce, sociálnych vecí a rodiny
ministrovi zdravotníctva 
podpredsedovi vlády a ministrovi hospodárstva
ministrovi obrany 
ministrovi vnútra
podpredsedovi vlády a ministrovi spravodlivosti
ministrovi dopravy, pôšt a telekomunikácií
podpredsedovi vlády a ministrovi financií
B.1 zabezpečiť plnenie opatrení na zlepšenie stavu bezpečnosti a ochrany zdravia pri práci uvedených v prílohe tohto uznesenia 
	priebežne

predsedovi Štatistického úradu
B.2 navrhnúť v spolupráci s ministrom práce, sociálnych vecí a rodiny, ministrom zdravotníctva, podpredsedom vlády a ministrom hospodárstva, ministrom obrany, ministrom vnútra, podpredsedom vlády a ministrom spravodlivosti, ministrom dopravy, pôšt a telekomunikácií a podpredsedom vlády a ministrom financií efektívny a jednotný systém vykazovania chorôb z povolania a pracovných úrazov vrátane smrteľných 
         do 31. decembra 2004 
ministrovi práce, sociálnych vecí a rodiny
B.3 predložiť na rokovanie vlády Slovenskej republiky správu o stave ochrany práce a o činnosti orgánov štátnej správy v oblasti inšpekcie práce za predchádzajúci rok, ktorá v prílohe obsahuje informácie rezortov hospodárstva, zdravotníctva, vnútra, obrany, spravodlivosti, financií, dopravy, pôšt a telekomunikácií o stave bezpečnosti a ochrany zdravia pri práci, pracovnej úrazovosti, chorôb z povolania a iných poškodení zdravia z práce za predchádzajúci rok, ktoré pripravia ich orgány dozoru v oblasti bezpečnosti a ochrany zdravia pri práci v rozsahu svojej pôsobnosti
do 31. mája 2004 a každoročne
ministrovi zdravotníctva 
podpredsedovi vlády a ministrovi hospodárstva
ministrovi obrany 
ministrovi vnútra
B. 4  predložiť ministrovi práce, sociálnych vecí a rodiny informáciu o stave bezpečnosti a ochrany zdravia pri práci, pracovnej úrazovosti, chorôb z povolania a iných poškodení zdravia z práce za predchádzajúci rok, ktorú pripravia ich orgány dozoru v oblasti bezpečnosti a ochrany zdravia pri práci v rozsahu svojej pôsobnosti
  do 15. marca 2004 a každoročne
podpredsedovi vlády a ministrovi spravodlivosti
ministrovi dopravy, pôšt a telekomunikácií
podpredsedovi vlády a ministrovi financií
B. 5  predložiť ministrovi práce, sociálnych vecí a rodiny informáciu o stave bezpečnosti a ochrany zdravia pri práci, pracovnej úrazovosti, chorôb z povolania a iných poškodení zdravia z práce za predchádzajúci rok, ktorú pripravia ich orgány dozoru v oblasti bezpečnosti a ochrany zdravia pri práci v rozsahu svojej pôsobnosti
  do 15. marca 2005 a každoročne
podpredsedovi vlády a ministrovi spravodlivosti 
B. 6 zabezpečiť vykonávanie štátneho dozoru nad bezpečnosťou a ochranou zdravia pri práci pri výkone štátnej služby príslušníkov Zboru väzenskej a justičnej stráže 
  do 31. decembra 2004
ministrovi dopravy, pôšt a telekomunikácií

B. 7 zabezpečiť vykonávanie štátneho dozoru nad bezpečnosťou a ochranou zdravia pri práci pri výkone štátnej služby príslušníkov Železničnej polície 
  do 31. decembra 2004
podpredsedovi vlády a ministrovi financií
B. 8 zabezpečiť vykonávanie štátneho dozoru nad bezpečnosťou a ochranou zdravia pri práci pri výkone štátnej služby colníkov
  do 31. decembra 2004

C.	zrušuje
C.1 uznesenie vlády Slovenskej republiky č. 531 z 13. júna 2001.

Vykoná:     minister práce, sociálnych vecí a rodiny
minister zdravotníctva
podpredseda vlády a minister hospodárstva
minister obrany
minister vnútra
podpredseda vlády a minister spravodlivosti
minister dopravy, pôšt a telekomunikácií
            podpredseda vlády a minister financií
predseda Štatistického úradu 

                                                                                                  P r í l o h a
k uzneseniu vlády SR
                                                                                                       číslo    /2003

Opatrenia
na zlepšenie stavu bezpečnosti a ochrany zdravia pri práci

1.	Zvyšovať právne a spoločenské vedomie v oblasti bezpečnosti a ochrany zdravia pri práci.

2.	Podporovať najmä aktívne formy poradenstva poskytovaného zamestnávateľskými a odborovými inštitúciami, špecializovanými podnikateľskými subjektami, orgánmi inšpekcie práce a dozornými orgánmi.

3.	Zefektívniť systém inšpekcie práce a dozorných orgánov.

4.	Inšpekčnou a dozornou činnosťou presadzovať vykonávanie prevencie a systémový prístup organizácií pri riadení a vykonávaní bezpečnosti a ochrany zdravia pri práci.

5.	Presadzovať budovanie závodných zdravotných služieb podľa § 13 zákona Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení neskorších predpisov

6.	Výkon inšpekcie práce a dozoru zamerať na malé a stredné organizácie a na organizácie, v ktorých sú vyhlásené rizikové práce.

7.	Pripravovať a vydávať inštruktážne a  výchovné materiály v oblasti bezpečnosti a ochrany zdravia pri práci.

8.	Zabezpečiť pokračovanie a ukončenie legislatívneho procesu príslušných návrhov práv-nych predpisov v oblasti bezpečnosti a ochrany zdravia pri práci.

9.	Prehodnotiť technické vybavenie banských inšpektorov.